[{"text_idx": "#000002", "text": "Ekde kiam s\u0302i naskig\u0302is la 4-an de majo 1910, Varvara (Barbara) Cvetkova pasigis preskau\u0306 sian tutan vivon en Peterburgo (kiu dum preskau\u0306 sep jardekoj nomig\u0302is Leningrado). Tiun vivon skuis unue la Oktobra Revolucio (1917). Kiam s\u0302i estis ec\u0302 ne dekjara, s\u0302ian patron minacis ekzekuto: en Taganrog, kien la familio fug\u0302is pro malsato, s\u0302ia patro estis arestita en 1919 kiel \u201cblankgvardiano\u201d. Pafekzekuton li eskapis nur, c\u0302ar la patrino konis respondeculon, kiu atestis, ke la kulpigita patro en 1917 estis ano de la unua kongreso de la laboristaj, kamparanaj kaj soldataj deputitoj. Kiam la sorto de la patro ne estis certa, lia edzino fordonis la filinon en la familion de iu franco Henri, edzig\u0302inta al ukrainino. Post liberigo de la patro, Varvara revenis en sian familion. La franco kun la ukraina edzino forveturis en Francion, sed restis korespondanto de Varvara kaj la patrino. Liberig\u0302inte la patro estis rekrutita en la Rug\u0302an Armeon kaj mortis en batalo en 1921."}, {"text_idx": "#000006", "text": "Fine de sia vivo Varvara c\u0302eestis aliajn Universalajn Kongresojn, ankau\u0306 la 80-an en Tampere en 1995, kie s\u0302i ricevis la honoran membrecon de UEA. La 13-an de au\u0306gusto 1999 s\u0302i forpasis."}]